cyanic-selkie/wikianc huggingface dataset:
Tulostettava elektroniikka
thumb|250px|Tulostettava ja perinteinen elektroniikka ovat toisiaan täydentäviä teknologioita Tulostettava elektroniikka on sähkömagneettisesti, optisesti ja elektromekaanisesti toiminnallisten rakenteiden muodostamista tulostus- ja painoteknisillä menetelmillä. Tulostettavasta elektroniikasta käytetään myös termiä painettava elektroniikka, jolloin viitataan painoteknisiin menetelmiin joilla painolevy tai painolevyssä oleva muste-materiaali koskettaa ja tarttuu alustaan vettymisilmiön seurauksena. Puhuttaessa tulostusteknologioista joissa materiaali saadaan siirrettyä pintaa koskettamatta alustalle, esimerkiksi mustesuihku, käytetään termiä tulostettava elektroniikka.
Madarit
Ulkonäkö ja koko
Madarit ovat pystykasvuisia, harmahtavia pensaita. Lehdet ovat vastakkaisia, leveitä ja lähes ruodittomia. Viuhkokukinnot sijaitsevat varressa lehtihangan ulkopuolella tai terminaalisesti ja ovat sarjamaisia ja pitkäperäisiä. Verhiössä on tyvirauhasia. Teriö on maljamainen tai lähes ratasmainen; sen liuskat eivät kosketa toisiaan tai ovat limittäin oikealle. Teriöliuskoja on viisi, ja ne kiinnittyvät siitintukkuun (gynostegium). Heteenpalhot ovat kasvaneet yhteen, ja ponsien lisäkkeet ovat taipuneet sisäänpäin. Siitintukussa on kaksi pitkänomaista ja riippuvaa polliniota eli pölymyhkyä. Vartalot ovat pitkiä, luotti hieman kovera. Tuppilohedelmät ovat munanmuotoisia, lähes pallomaisia tai pitkänomaisen keihäsmäisiä, ja hedelmäseinän keskikerros (mesokarppi) on laajentunut rakkomaiseksi.
Luokittelu
Madarilajeja on kolme.
Helsingin Mikaelin seurakunta
Mikaelin seurakunta kuuluu Helsingin hiippakunnassa Vartiokylän rovastikuntaan ja se on osa Helsingin seurakuntayhtymää.
Yhdistyminen Vartiokylän seurakunnan kanssa
Vuoden 2023 alussa Mikaelin ja Vartiovuoren seurakunnat yhdistyivät uudeksi Mikaelin seurakunnaksi.
Simon Davies
177-senttinen Davies aloitti uransa Peterborough Unitedissa vuonna 1997. 31. joulukuuta 1999 hän siirtyi 700 000 punnan siirtosummalla Tottenhamiiniin, jossa teki debyyttinsä 9. huhtikuuta 2000 ottelussa Liverpoolia vastaan. Vuodesta 2005 vuoteen 2006 Davies edusti Evertonia, josta siirtyi Fulhamiin.
Jokioisten kartano
Päärakennus ja puisto
Kartanopuisto on sittemmin kunnostettu, ja nykyisin puiston 3,4 hehtaarin alueella kasvaa noin 400 puuta, joista vanhimmat, tammet, ovat yli 200-vuotiaita. Kartanoalueella on lisäksi kartanon vanhoja puutarhakasveja esittelevä Wendlan puutarha sekä Ferrarian rinne, suomalaisten hedelmä- ja marjakasvien näytepuutarha.
Historiaa
Vuosina 1925–1971 Jokioisten kartanossa toimi karjanhoitokoulu. Valtion omistuksessa Jokioisten kartano harjoitti vielä sotien jälkeen suurimuotoista viljelyä, joka työllisti 150–200 ihmistä. Maanviljelysneuvos Onni Aslak Rauhamaa (1901–1984) oli kartanon johtaja vuodesta 1954. Hänen aikanaan kartanosta kehittyi merkittävä maatalouden tutkimustila, joka Rauhamaan jäätyä eläkkeelle 1969 siirtyi Maatalouden tutkimuskeskuksen osaksi. Kartanon toimitusjohtaja hänen jälkeensä 1969–1984 oli sen peltoviljelysosaston johtajaksi jo 1948 tullut Kalevi Rinta-Panttila, jolle myös myönnettiin maanviljelysneuvoksen arvonimi.
Kartanon vaikutus teollisuuteen
Kun Turun–Toijalan rautatie rakennettiin, jäi Jokioinen teollisuuslaitoksineen syrjään ratalinjalta. Tämän vuoksi päätettiin rakentaa sivurata Humppilan asemalta Jokioisiin. Myöhemmin suunnitelma kehittyi siten, että päätettiin rakentaa kapearaiteinen rautatie Humppilasta Jokioisten kautta Forssaan palvelemaan Forssa-yhtiön puuvilla- ja tekstiilituotantoa. Sen omistus siirtyi valtiolle samaan aikaan kuin kartanon. Sen perinteitä jatkaa ja vaalii nykyään Jokioisten Museorautatie.
Hurrikaani Arthur
Hurrikaani Arthur oli vuoden 2014 Atlantin hurrikaanikauden ensimmäinen hurrikaani. Se raivosi 1.–7. heinäkuuta 2014. Saffirin–Simpsonin hurrikaaniasteikolla se luokiteltiin 2. luokan hurrikaaniksi.
Arthur oli vuoden 2014 ainoa Yhdysvaltojen manneralueelle rantautunut hurrikaani ja voimakkain sellainen kuuteen vuoteen. Se ei aiheuttanut kuolemantapauksia Yhdysvalloissa, mutta yksi ihminen kuoli Kanadassa epäsuorasti sen vaikutuksesta. Arthurin aiheuttamat aineelliset tuhot olivat vähäiset tuon suuruusluokan myrskyksi.
Lapatossu ja Vinski Olympia-kuumeessa
Arviot
Myöhemmässä arviossa elokuvaa on luonnehdittu hölmöläisfarssiksi, jossa päähenkilöiden urheilumenestys perustuu huijaukseen. Kisaaja (Aku Korhonen) ja hänen adjutanttinsa (Kaarlo Kartio) ovat kuitenkin vekkuleita parhaasta päästä.
Diana, Walesin prinsessa
Yksityiselämä avioeron jälkeen
Dianan vierailtua lontoolaisessa sairaalassa vuonna 1995 hän tapasi sydänkirurgi Hasnat Khanin. Hänen on kuvailtu olleen Dianan elämän suuri rakkaus. Pari erosi kaksi vuotta myöhemmin.
Kuolema
Ranskan viranomaiset tutkivat onnettomuutta 18 kuukauden ajan. Sinä aikana 30 tutkijaa haastatteli yhteensä noin 200:aa todistajaa. Vuonna 1999 julkaistun tutkimuksen johtopäätös oli yksiselitteinen: alkoholin ja masennuslääkkeiden vaikutuksen alaisena ollut kuljettaja ajoi liian lujaa ja menetti auton hallinnan. Tutkijoiden mukaan Al-Fayed ja Diana olisivat selvinneet hengissä, jos he olisivat käyttäneet turvavöitä.
Tyyli-ikoni
Prinsessa Diana oli muoti- ja tyyli-ikoni. Diana on jäänyt pysyväksi tyyli-ikoniksi, joka inspiroi edelleen stylisteja, julkisuudenhenkilöitä ja nuoria naisia. Muotisuunnittelijoiden mukaan Diana käytti muotia ja tyyliään hyväksi hyväntekeväisyydessään ja itsensä ilmaisuun ja kommunikaatioon. Donatella Versace sanoi: ”Mielestäni kukaan ei ole tehnyt – ennen häntä, eikä hänen jälkeensä – samaa mitä Diana teki muodille.”
Leveäjärvi (Jämsä)
Leveäjärvi on Keski-Suomessa Jämsässä Hallista noin kolme kilometriä koilliseen Hallinmäellä sijaitseva järvi.
Songdalen
Elinkeinoelämä
thumb|Nodelandin rautatieseisake ja asemarakennus E39:n varrella Mjåvannin teollisuusalueella sijaitsee valtakunnallisesti tunnettu perunalastutehdas Sørlandschips sekä Norjan suurin internet-huutokauppa, Netthandelen,. Tärkein teollinen työllistäjä on öljynporauksessa käytettäviä venttiilejä valmistava Oceaneering Rotator AS 115 työpaikallaan (2007). Myös maataloudella on merkittävä asema. Kristiansandin kaupungin läheisyys tuo kuntaan väestönkasvua.
Janne Väätäinen
Mäkihyppääjänä Väätäinen kuului Suomen joukkueeseen, joka sijoittui viidenneksi Lillehammerin olympialaisten 1994 joukkuemäen kilpailussa. Hän oli samoissa kisoissa lisäksi 30. normaalimäessä ja sijoittui myöhemmin samalla kaudella neljänneksitoista lentomäen MM-kilpailuissa Planicassa. Väätäinen sijoittui kolmanneksi maailmancupin osakilpailussa Kuopion normaalimäessä helmikuussa 1996. Hän oli maailmancupissa lisäksi kolmesti kymmenen parhaan joukossa kaudella 1993–1994.
Irakli Tsereteli
Elämäkerta
Vuonna 1904 Tsereteli pääsi Berliinin yliopistoon. Huolimatta sairastamastaan tuberkuloosista hän päätti palata Venäjälle 1905 vallankumousyrityksen yhteydessä. Vuonna 1907 hänet valittiin toiseen Venäjän duumaan, jossa hän toimi sosialidemokraattien ryhmäjohtajana ja maatalouskomission jäsenenä. Tsaari Nikolai II:n lakkautettua duuman jo samana vuonna Tsereteli tuomittiin pakkotyöhön viideksi vuodeksi. Sairauden vuoksi tuomio muutettiin kuudeksi vuodeksi vankeutta ja karkotukseksi Siperiaan.
Mohamed Mbougar Sarr
Mohamed Mbougar Sarr (s. 20. kesäkuuta 1990 Dakar) on senegalilainen kirjailija. Hän voitti vuoden 2021 Goncourt-palkinnon romaanillaan La plus secrète mémoire des hommes.
New Jersey Army National Guard
New Jersey Army National Guard on runsaasta 9 000 kaartilaisesta koostuva Yhdysvaltain New Jerseyn osavaltion kansalliskaarti, jonka tehtävänä on vastata New Jerseyn sisäisestä turvallisuudesta. Kaarti on osallistunut terrorismin vastaiseen sotaan, ja sen joukkoja on ollut sijoitettuna Irakiin, Guantanamo Bayhin, Afganistaniin, Saksaan ja Egyptiin. Kaarti osallistui myös hurrikaani Katrinan tuhojen korjaamiseen. Kaartia hallinnoi New Jersey Department of Military and Veteran's Affairs.
Dar es Salaam
Dar es Salaam (دار السلام) on Tansanian suurin kaupunki, talouselämän keskus ja entinen pääkaupunki. Se sijaitsee Intian valtameren rannalla Afrikassa ja on Tansanian tärkein satamakaupunki. Kaupungissa elää noin 5,3 miljoonaa ihmistä (2019).
Via Karelia
Via Karelia on Suomen itärajaa kulkeva matkailutie.
Karjalan kirkkotie
Karjalan kirkkotie alkaa Heinävedeltä Etelä-Savosta ja päättyy Ilomantsiin Pohjois-Karjalaan. Tie on ortodoksinen kulttuurimatkailu- ja pyhiinvaellusreitti. Sen varrella on 1700- ja 1800-luvuilta peräisin olevia puukirkkoja ja tsasounia.
Matkustajakoti
Matkustajakodit Kaurismäen elokuvissa
Aki Kaurismäen nostalgiset elokuvat katoavasta matkustajakotien Suomesta ovat nostaneet esiin hieman matkustajakotien eksotiikkaa nykysukupolvenkin tietoisuuteen.
Ahtaanrako
Ahtaanrako on Keski-Suomessa Jämsän Hallin lähellä sijaitseva lampi.
Maantietoa
Lammen pinta-ala on 1,6 hehtaaria ja se on 250 metriä pitkä ja 150 metriä leveä. Se sijaitsee Hallinmäen koillispuolella Leveäjärven länsipuolella. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat metsämaata, joka on enimmäkseen soistunutta.
Venus (täsmennyssivu)
Venus voi viitata seuraaviin asioihin:
Keulapotkuri
Perinteinen keulapotkuri
Vuonna 1976 valmistui viimeinen kahdella keulapotkurilla varustettu jäänmurtaja, Sisu.
Mieli–ruumis-ongelma
Monistisia ratkaisuja
Päinvastoin kuin dualismi, mielenfilosofinen monismi katsoo, ettei mielen ja ruumiin välillä ole perustavaa eroa. Nykyisin yleisin monismin muoto on fysikalismi. Fysikalistinen monismi katsoo, että ainoa olemassa oleva substanssi on fysikaalinen. Fysikalismi voidaan kuitenkin muotoilla monella eri tavalla, kuten alla on esitetty.
Tuomo Jääskeläinen
Ura
Kaudeksi 2000–2001 Jääskeläinen siirtyi SM-liigajoukkue JYPiin. Hänen varsinainen tulokaskautensa toi 54 runkosarjaottelussa tehot 6+7=13. Kaudella 2002–2003 Jääskeläinen nousi joukkueen varakapteeniksi. Hän teki SM-liigan yhden kauden piste-ennätyksensä tehoilla 8+7=15. Neljän JYPissä vietetyn vuoden jälkeen Jääskeläinen siirtyi kaudeksi 2004–2005 Mestis-joukkue Kiekko-Vantaan riveihin. Hän oli joukkueen paras maalintekijä 16 osumallaan. Jääskeläisen pelaajaura päättyi kevääseen 2005.
Kensori
Kensori eli sensori ( < censere 'arvioida') oli Rooman valtakunnan virkamies. Kensori seurasi konsulia roomalaisessa virkamiesurassa, cursus honorumissa. Kensoriksi nimettiin vain erityisen kunnollisia entisiä konsuleja. Kensorit valittiin 18 kuukauden virkakaudeksi. 400-luvulta eaa. alkaen valittiin kaksi kensoria viiden vuoden välein.
Uhriton rikos
Koska uhrittoman rikoksen haitta tai vääryys ei määritelmän mukaan kohdistu yksittäiseen uhriin, teon rangaistavuus perustellaan tässä yleisemmillä syillä. Niitä voivat olla muun muassa yhteiskunnallinen hyöty, universaalinen moraali, tarpeellinen paternalismi tai epämääräisemmät tunteelliset syyt. Uhrittomien rikosten käsite taas vetoaa monien oikeutta koskeviin intuitioihin ja vihjaa, ettei ilman uhria pitäisi voida olla rikostakaan. Käsitettä käytetäänkin usein erilaisten tekojen dekriminalisointiin liittyvässä keskustelussa saattamaan kuulijan henkilökohtainen oikeustaju ja rikostyypin perusteluun liittyvät yleiset syyt ristiriitaan. Tämän takia uhrittomiin rikoksiin liittyvä keskustelu on tyypillisesti varsin latautunutta.
Nuorturkkilaiset
Kolme nuorturkkilaista paššaa hallitsi osmanien valtakuntaa vuoden 1913 vallankumouksesta ensimmäisen maailmansodan päättymiseen. Nuorturkkilaiset olivat vastuussa Armenian kansanmurhasta, assyrialaisten kansanmurhasta sekä kreikkalaisten kansanmurhasta.
Ahvenjärvi (Orivesi, Talviainen)
Maantietoa
Lammen pinta-ala on 3,4 hehtaaria ja se on 500 metriä pitkä ja 150 metriä leveä. Se sijaitsee Kukkovuoren, Lautavuoren ja Huutikankaan välisessä painaumassa yhdessä Pienen Ahvenjärven kanssa. Järven länsirannoilla on jyrkkiä rinteitä, mutta muuten rannat ovat melko alavia. Lammella ei ole kartan mukaan saaria. Sen rantaviivan pituus on 1,0 kilometriä ja sen rannat ovat metsämaata, joka on paikoin soistunutta. Sen rannoille on rakennettu kaksi vapaa-ajan asuntoa, joille tulee tiet Talviaisista.
Tilintarkastaja
Tilintarkastaja tarkastaa yrityksen tai muun kirjanpitovelvollisen tilinpäätöksen, kirjanpidon ja hallinnon sekä antaa siitä tilintarkastuslaissa tai muualla lainsäädännössä edellytetyt raportit, esimerkiksi tilintarkastuskertomuksen yhtiökokoukselle tai vastaavalle. Tilintarkastaja on valittava muun muassa avoimiin yhtiöihin ja kommandiittiyhtiöihin, osakeyhtiöihin, asunto-osakeyhtiöihin, säätiöihin ja yhdistyksiin. 1.7.2007 voimaan tulleen tilintarkastuslain mukaan pienet yhtiöt on vapautettu tilintarkastajan valitsemisvelvollisuudesta.
Jannis Lakopoulos
Jannis Lakopoulos (s. 20. syyskuuta 1950 Trikala, Kreikka) on kreikkalainen muusikko, joka muutti Suomeen vuonna 1978. Hänellä on oma vuonna 1995 perustettu orkesteri, Odysseia, ja lisäksi hän on opettanut laulua, kitaransoittoa ja kreikkalaisia kansantansseja suomalaisissa kouluissa. Lakopoulos on myös säveltänyt ja sanoittanut yli viisikymmentä laulua sekä julkaissut kolme levyä. Lakopouloksen suomalainen vaimo, nukeillanäyttelijä ja muusikko Anna Barić (24. syyskuuta 1977 – 11. heinäkuuta 2007) soitti viulua ja lauloi Odysseia-yhtyeessä.
Tilintarkastaja
Tilintarkastajan riippumattomuus ja vastuu
Koska tilintarkastajalla on oikeus (ja velvollisuus) saada käsiinsä kaikki tarkastuksessa tarvittavat tositteet ja asiakirjat, on myös luonnollista, että tilintarkastajaa sitoo ankara vaitiolovelvollisuus.
Kuusikko ja kuoleman varjot
Juoni
Helsinki-Vantaan lentokentän lähestöllä asuvat viisi hyvin erilaista lasta ja Renny-koira joutuvat videontekokurssilla samaan työryhmään. He tallentavat kamerallaan vahingossa oudon tapahtuman, ja poliisikin kiinnostuu heidän videostaan.
Sellafield
Windscale Pile -ydinreaktorit
Reaktoreiden polttoaineena oli 180 tonnia metallista uraania alumiinisten suojaputkien sisällä. Neutronien hidastimena käytettiin grafiittia. Reaktoreita jäähdytettiin puhaltamalla niiden läpi ilmaa. Lämpöä ei hyödynnetty mitenkään, vaan kuuma ilma päästettiin savupiipun kautta ulos. Reaktoreiden rakennustyöt olivat jo käynnissä, kun piippuihin lisättiin fyysikko John Cockcroftin vaatimuksesta suodattimet siltä varalta, että reaktoreista vapautuisi radioaktiivisia aineita.
John Cockroftin vaatimuksesta reaktorin piippuun lisättyjä suodattimia kutsuttiin ennen onnettomuutta ”Cockroftin hullutuksiksi”, mutta ne pidättivät suurimman osan radioaktiivisista aineista, joita tulipalossa vapautui. Windscalen onnettomuudessa pääsi ympäristöön radioaktiivista jodia noin tuhannesosa siitä, mitä Tšernobylin onnettomuudessa vuonna 1986. Koska jodi kertyy helposti maitoon, onnettomuuden jälkeen kiellettiin Sellafieldin lähellä tuotetun maidon käyttö. Kielto ulottui 20 kilometriä laitoksesta etelään ja 10 kilometriä pohjoiseen. Windscalen onnettomuus luokiteltiin tasolle 5 seitsenportaisella INES-asteikolla.
Ydinjätteen käsittelylaitokset
Sellafieldin kolmas käytetyn ydinpolttoaineen jälleenkäsittelylaitos oli Thorp (Thermal Oxide Reprocessing Plant). Se toimi vuodesta 1994 vuoteen 2018 ja käsitteli sinä aikana 9 331 tonnia käytettyä polttoainetta kahdeksasta Euroopan maasta sekä Japanista. Laitos suljettiin, koska jälleenkäsittelypalvelun kysyntä väheni. Thorp on Sellafieldin alueen suurin rakennus, ja se jatkaa toimintaansa käytetyn polttoaineen varastona. Thorp oli suljettuna 2005–2007, koska murtuneesta putkesta oli vuotanut radioaktiivista nestettä. Vuotanut neste pysyi laitoksen sisällä eikä aiheuttanut vahinkoa ihmisille. Vuoto luokiteltiin seitsenportaisella INES-asteikolla tasolle 3.
Ongelmat
Sellafieldissä havaittiin ennen pääministeri Gordon Brownin vierailua toukokuussa 2009 14 kuukautta jatkunut radioaktiivinen vuoto. Vuoto oli jäänyt huomaamatta, koska johdonvalvonta oli riittämätöntä ja tarkastukset puutteellisia.
Judge Meets the King
Levyn tausta
Levy sai alkunsa siitä, että Nurmio ja Oscar päätyivät tekemään musiikkia TV 1:n ohjelmaan Vintage-valtakunta, jota tekevät Weird Antiques -kaupastaan tunnetut Mike Kairenius ja Tomppa Kekäläinen. Nämä halusivat tuottaa sarjan pohjalta singlen, jonka olisivat voineet laittaa jukeboxiinsa. Tulokseksi tuli kuitenkin EP, joka ei sinne mahdu.
Pavel Skrbek
Seuraura
Kaudeksi 2002–2003 Skrbek siirtyi Ruotsiin ja Elitserienin Luleå HF:ään vapaana pelaajana. Kaudella 2003–2004 hän oli joukkueen paras pistemies kevään 2004 pudotuspeleissä neljällä syötöllään. Kaksi ensimmäistä kautta Luleåssa olivat Skrbekille rikkonaisia ja hän siirtyi kaudeksi 2004–2005 toiseen Elitserien-seuraan, Mora IK:hon vapaana pelaajana. Kaudeksi 2005–2006 Skrbek palasi Luleåån, jonka kanssa hän teki kolmivuotisen sopimuksen. Toisella sopimuskaudellaan 2006–2007 joukkueen varakapteenina toiminut Skrbek teki runkosarjassa tehot 5+14=19.
Judge Meets the King
Tyylilaji
Oscar totesi levystä seuraavaa:
Loch Ness
Loch Ness (gaeliksi Loch Nis) on järvi Skotlannin Ylämailla, 37 km Invernessistä lounaaseen. Loch Ness on tilavuudeltaan Britannian suurin makean veden allas. Vettä järvessä on enemmän kuin Englannin ja Walesin järvissä yhteensä, 7 452 miljoonaa kuutiometriä. Se on pinta-alaltaan toiseksi suurin Skotlannin "locheista" (käsite sisältää paitsi kaikki järvet, myös tietynlaiset merialtaat) ja erityisen syvä. Sen pinta on 15,8 m merenpinnan yläpuolella. Loch Nessin pinta-ala on 56,4 km², se on 37 kilometriä pitkä ja paikoin yli 230 metriä syvä.
Loch Nessin vesistön valuma-alueen pinta-ala on 1800 km2, ja siihen kuuluu useita jokia kuten Oich  ja Enrick. Järven laskujoki on Ness, joka laskee Moraynlahteen Invernessissä.
Vähä Särkijärvi (Orivesi)
Vähä Särkijärvi, joka voidaan kirjoittaa myös Vähä-Särkijärvi , on Pirkanmaalla Orivedellä Ristijärven ja Korvenkylän välissä sijaitseva järvi.
Maantietoa
Järven pinta-ala on 4,0 hehtaaria ja se on 400 metriä pitkä ja 150 metriä leveä. Se sijaitsee mäkisellä ylängöllä Kulovuoren juurella. Järvellä ei ole kartan mukaan saaria. Sen rantaviivan pituus on 950 metriä ja sen rannat ovat metsämaata. Järven itärannalle on rakennettu kaksi vapaa-ajan asuntoa. Niille tulee tie Ristijärveltä ja sama tie ohittaa järven sen länsirantaa seuraten.
Historiaa
Vuoden 1958 peruskartassa järven pohjoispuolella sijaitsi maatila, jonka pelloista osa oli metsitetty vuoden 1977 kartassa. Nykyään ei maatilaa enää ole olemassa.
Käyttövoimavero
Käyttövoimaveroa kerätään kuitenkin myös muuta käyttövoimaa kuin dieselmoottoria liikenteessä käyttävistä ajoneuvoista. Tällaisia ovat muun muassa kaasu- ja vetykäyttöiset autot, sähköautot ja kaikki ne, joiden osalle ei tule bensiinin kaltaista valmisteverotusta liikennemenojen lisärasitukseksi.
Korallisormisammakko
Korallisormisammakko on suurempi kuin valtaosa muista Australian sammakoista ja voi saavuttaa 10 senttimetrin pituuden. Vankeudessa elävien sammakkojen saavuttama keskimääräinen elinikä on noin kuusitoista vuotta, mikä on korkeampi kuin valtaosalla muista sammakkolajeista. Korallisormisammakot ovat mukautuvia ja sopivat hyvin elämään lähellä ihmisasutusta. Niitä löydetään usein ikkunoista ja talojen sisältä syömässä valon houkuttelemia hyönteisiä.
Terraariossa
Lisäksi terraariossa pitää olla oksia, kielekkeitä, kasveja sekä muuta mihin sammakko voi tarttua ja kiipeillä.
Ruoaksi korallisormisammakolle annetaan sirkkoja, jauhomatoja, supermatoja, lokusteja sekä joskus hiiren ”pinkki” eli hiiren poikanen.
Asynchronous Transfer Mode
ATM-soluja siirtävä verkko muodostuu ATM-kytkimistä, joita yhdistävät ATM-linkit. Näihin ATM-kytkimiin kootaan usein loppukäyttäjien liikenne DSL-keskittimistä.
Tuonelan virralla
Juseliuksen mausoleumi tuhoutui vuonna 1931 tulipalossa. Axel Gallénin poika Jorma Gallen-Kallela maalasi freskot uudelleen isänsä muistiinpanojen, luonnosten ja työsuunnitelmien avulla. Valmiit freskot lisättiin kappeliin vuonna 1939.
Akherdus
Akherdus ( tai Akherdous, ) eli Akhradus (, Akhradūs tai Akhradous) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin.
Laholmin kunta
Kunnan maapinta-ala on 882,80 neliökilometriä (1.1.2016) ja asukasluku 26 319 henkeä (31.12.2021).
Särkijärvi (Orivesi, Ristijärvi)
Maantietoa
Järven pinta-ala on 15,5 hehtaaria ja se on 850 metriä pitkä ja 250 metriä leveä. Se sijaitsee korkealla ylänköalueella mäkien välisessä painaumassa. Jyrkin ja korkein mäistä on Vieruvuori, joka kohoaa 70 metriä järven vedenpintaa korkeammalle. Sen jyrkät rinteet putoavat järveen lähes koko itäisen rannan pituudelta. Muilla rannoilla rinteet ovat loivemmat. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata. Lounaisrannassa sijaitsee vapaa-ajan asunto, jonne tulee metsäautotie Ristijärveltä ja Korvenkylältä.
Aleksandr Karelin
Elämä ja urheilu-ura
Karelin on oppiarvoltaan kasvatustieteiden kandidaatti. Vuonna 1999 Karelin valittiin duumaan johtamansa Yhtenäisyys-puolueen edustajana, joka sittemmin yhdistyi Yhtenäinen Venäjä -puolueeksi.
Laholmin kunta
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Särkijärvi (Orivesi, Ristijärvi)
Historiaa
Vuoden 1958 peruskartassa sekä Särkijärven lounaispuolella että luoteispuolella sijaitsi pienet maatilat, jossa viljeltiin pieniä peltopalstoja. Vuoden 1977 kartassa ne oli kaikki metsitetty.
Laholmin kunta
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Ichirō Mizuki
Vuonna 1978 julkaistiin soundtrack-albumi Captain Harlock, jota on myyty 150 000 kappaletta.
Ajattelija (taideteos)
Teos
Syyskuusta 2006 alkuperäinen valos on ollut esillä Sakip Sabancı -museossa Istanbulissa.
Sikunaöljy
Koostumus ja maku
thumb|[[Siiderit sisältävät reilusti sikunaöljyjä tuomassa makua.]] pienoiskuva|Pontikan ei tule sisältää sikunaöljyjä, sillä niiden katsotaan pilaavan pontikan maun. Sikunaöljyn käsittämät yhdisteet ovat pääasiassa:
Muodostuminen ja poistaminen
Sikunaöljyjä muodostuu käymisen tapahtuessa:
Nyrkkeily kesäolympialaisissa 1932
1. kierros
Werner Spannagel (Saksa) – J. Trillo (Argentiina)
Akira Nakao (Japani)
José Villanueva (Filippiinit)
John Keller (Kanada)
Välierät
Carmelo Robledo (Argentiina) – Allan Carlsson (Ruotsi)
1. kierros
Gaston Mayor (Ranska) – M. Ponce (Meksiko)
Thure Ahlqvist (Ruotsi)
Puolivälierät
Erich Campe (Saksa) – Carl Jensen (Tanska)
Roger Michelot (Ranska) – Hans Bernlohr (Saksa)
Välierät
Luigi Rovati (Italia) – Frederick Feary (Yhdysvallat)
Winx-klubi
Vauhdikas animaatiosarja kertoo teini-ikäisistä keijuista, jotka puolustavat hyvää energiaansa noitien pahaa voimaa vastaan. Pirteät, vahvat ja muotitietoiset keijutytöt seikkailevat kaikkialla universumissa, saavat uusia upeita transformaatioita ja kohtaavat erilaisia vihollisia. Lisäksi he saavat oppeja yliluonnollisille voimilleen alan parhailta kouluttajilta Alfean keijukoulussa. Samaan aikaan komeat ja mukavat spesialistit opiskelevat miekkasankareiksi Punalähteen poikakoulussa, kun taas noidat kouluttautuvat Pilvitornin noitakoulussa omiin jäyniinsä.
Kausi 6
Winxit juhlivat Daphnen paluuta eläväksi olennoksi Dominolla, kun Trixit lähettävät Syvyyksien pedon pilaamaan juhlat. Winxien tulee saada Daphne uskomaan itseensä, jotta hän voi jälleen aktivoida voimansa. Palattuaan takaisin Alfeaan Daphne aloittaa taikuuden historian opettajana ja Stella pitää muotiputiikkia salassa Griseldalta. Pilvitornissa salaperäinen Maasta tullut noita, Selina, esittelee muille noidille Legendariumin, taikakirjan joka pystyy herättämään sadut, legendat ja tarut eloon. Trixit huomaavat kirjan tarjoamat mahdollisuudet ja saavat Selinan puolelleen, jotta he voivat vallata jokaisen Taikaulottuvuuden koulun ja sitä kautta päästä hallitsemaan Taikaulottuvuutta. He eivät tiedä, kenen puolella Selina todellisuudessa on.
Kausi 8
Heidän etsintänsä alkaa Alfean keijukoulusta, jossa ensimmäinen yhteistyön päätähti on piiloutunut. Valtor lähettää Trixit myös etsimään päätähdet käteensä maksuna vapaudesta. Winxit saavat käsiinsä yhteisymmärryksen, luottamuksen sekä harmonian päätähdet, kun taas Valtor saa itseluottamuksen, sydämen sekä tasapainon päätähdet. Icy saa kotiplaneetallaan Dyamonidilla viimeisen, sisarusrakkauden päätähden ja vapauttaa itsensä, Darcyn ja Stormyn Valtorin kirouksen vallasta. Winxit yhdessä Trixien kanssa taistelevat Valtoria vastaan, joka oli vapauttamassa Pimeyden ulottuvuuden olennot tuhoamaan Taikaulottuvuuden. Winxit kokoavat kaikki seitsemän tähteä yhteen, uudelleenmuodostaen toivomustähden joka antaa keijuille heidän toiveensa; suojella Taikauniversumin rauhaa ja tasapainoa pahalta. Winxit käyttävät toivomustähden suomat voimat päihittämään Valtorin ja lähettäen tämän Pimeyden ulottuvuuteen takaisin.
TV-elokuvat
Winx-klubista on tuotettu neljä 45 minuuttia kestävää televisioelokuvaa, joiden sisältö perustuu kausiin 1 & 2. TV-elokuvat tehtiin Nickelodeonin alettua partneriksi Rainbow’n kanssa vuonna 2010. TV-elokuvissa käytetään voimamuotoa Taika Winx (uudelleen nimettynä Charmix).
Mediauutiset
Mediauutiset oli MTV3:n uutis- ja ajankohtaistoimituksen tuottama ohjelma, joka käsitteli viestintää. Ohjelmaa lähetettiin 1990-luvulla MTV3-kanavalla lauantaisin kello 19.15. Pienen paussin jälkeen Mediauutiset oli MTV3-kanavan ohjelmistossa myös vuosina 2000-2001.
Leveäjärvi (Orivesi)
Maantietoa
Järven pinta-ala on 7,4 hehtaaria ja se on 550 metriä pitkä ja 250 metriä leveä. Se sijaitsee ylänköalueen korkean mäen lakualueella olevassa painaumassa. Järvellä ei ole kartan mukaan saaria ja se on autio. Sen rantaviivan pituus on 1,3 kilometriä ja sen rannat ovat metsämaata. Järvelle ei tule teitä.
Markku Koski (poliitikko)
Koulutukseltaan Koski on levyseppä-hitsaaja vuodelta 1970. Hän on suorittanut kunnallispolitiikan approbaturin 1987 ja valtio-opin approbaturin vuonna 2001. Sotilasarvoltaan hän on vääpeli (1993).
Suomen metsäkasvillisuusvyöhykkeet
Rannikko-Suomi
Rannikko-Suomi, eli käytännössä muutaman kymmenen kilometrin levyinen rannikkosiivu pääkaupunkiseudulta Turun seudulle, sekä Lounais-Suomen saaristo ja Ahvenanmaa ovat Suomen ihanteellisinta aluetta metsänkasvulle. Alueen kasvillisuudesta saa parhaan kuvan esimerkiksi vierailemalla Lohjan seudun hyvin runsaslehtoisissa metsissä tai Ahvenanmaan lehdesniityillä. Alue käsittää käytännössä Suomeen juuri ja juuri ylettyvän hemiboreaalisen kasvillisuusvyöhykkeen alueen. Alueella yleisin puulaji on metsäkuusi ja tyypillisimmät metsätyypit ovat tuorekangas (40 %) ja lehtomainen tuorekangas, jota on jopa noin 40 % metsämaasta. Kuivahkoja kankaita on 20 %, kuivia kankaita on 1 % ja karukkokankaita alle promille. Lehtomaisen tuoreenkankaan yleisyys on selkein erottava tekijä kasvillisuudessa Saaristo-Suomen ja Etelä-Suomen välillä. Varsinaiset lehdot eivät ole huomattavasti muuta Etelä-Suomea yleisempiä, mutta alueen lehdot muistuttavat monesti hyvin paljon lehtimetsävyöhykkeen metsiä jaloine lehtipuineen. Alueen jaloista lehtipuista yleisimmät ovat lehmus, pähkinäpensas ja vaahtera. Silmiinpistävää on myös, että saarnea tavataan alueen lähteikköalueilla, muttei pohjoisemmilla Suomen metsäkasvillisuusvyöhykkeillä lainkaan. Muualla Etelä-Suomessa lehtimetsävyöyhykkeen voimakkaat piirteet lehdoissa ovat harvinaisempia. Rannikko-Suomi on myös tammen pohjoisinta kasvualuetta, jossa sitä tavataan lehdoissa ja lehtomaisilla kankailla.
Pohjanmaa-Kainuu
Pohjanmaa-Kainuu on kolmanneksi eteläisin metsäkasvillisuusvyöhyke. Alue vastaa suunnilleen keskiboreaalista vyöhykettä.
Morane-Saulnier
Sotien jälkeen Morane-Saulnier tuotti koulukoneita ja siviilikoneita. Potez osti yhtiön 7. tammikuuta 1962 ja se sai nimen Société d'Exploitation des Établissements Morane-Saulnier (SEEMS). Vuonna 1965 se sulautettiin Sud Aviation -yhtiöön ja 1966 siviilikoneet siirrettiin Société de Construction d'Avions de Tourisme et d'Affaires -yhtiölle (SOCATA), jonka Aérospatiale osti myöhemmin.
Luc Besson
Luc Paul Maurice Besson (s. 18. maaliskuuta 1959 Pariisi, Ranska ) on ranskalainen elokuvaohjaaja, -käsikirjoittaja ja -tuottaja. Häntä on luonnehdittu yhdeksi ranskalaisen rikoselokuvan ja tieteiselokuvan omaperäisimmistä visualisteista.
Alempi Agryle
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 201/200 eaa. Attalis-fyleen. Muutosten seurauksena demoksella oli bule-edustajia hellenistisellä kaudella 3–5. Demoksen kansalaisesta käytettiin demonyymiä Agrylēthen tai Agryleus.
Escape Of The Phoenix
Escape Of The Phoenix on ruotsalaisen progressiivista metallia soittavan yhtyeen Evergreyn studioalbumi, joka julkaistiin 26. helmikuuta 2021.
Koptilainen kirjaimisto
Aakkoset
|| → || Tiedosto:demotique sh.png
Alan Hollinghurst
pienoiskuva|Alan Hollinghurst Alan Hollinghurst (s. 26. toukokuuta 1954) on brittiläinen kirjailija. Hänen kirjansa The Line of Beauty voitti Booker-palkinnon vuonna 2004. BBC teki romaanin pohjalta kolmiosaisen tv-sarjan, jonka on näyttänyt Suomessa Yle TV1 nimellä ''Luvaton leikki. ''
Safari (selain)
Markkinaosuus
Tammikuussa 2009 Safarin markkinaosuus oli StatCounterin mukaan 2,79 prosenttia. Safarin markkinaosuus nousi 11,77 prosenttiin joulukuussa 2013 ja 15,3 prosenttiin lokakuussa 2014.
Eagles RFC
Seuran puheenjohtajat ja päävalmentajat
Seuraavat henkilöt ovat toimineet seuran puheenjohtajina:
Maajoukkue-edustus
Miesten 7-maajoukkuetta ovat edustaneet seuraavat nykyiset tai entiset Eagles Rugby Clubin jäsenet:
F.E.A.R.
Pelaaminen
Vaikka F.E.A.R. onkin ensimmäisen persoonan ammuntapeli, useimmista saman lajityypin peleistä poiketen pelaaja voi nähdä pelaajahahmonsa torson ja jalat. Protagonistina toimivan pelaajahahmon nimeä ei mainita kertaakaan pelin aikana, ja hänestä käytetään ainoastaan ilmausta ”Kärkimies”. Pelaajahahmo ei myöskään puhu kertaakaan koko pelin aikana.
Taistelu
Pelin asearsenaali koostuu joukosta käsiaseita, kuten pistooleista, konepistooleista ja rynnäkkökivääreistä, joskin pelin loppupuolella pelaaja voida saada myös fiktiivisiä, scifi-tyyppisiä aseita. Koska pelaajahahmo voi kantaa ainoastaan kolmea asetta kerrallaan, pelaajan kannattaa valita aseita, jotka sopivat hänen pelityyliinsä tai käynnissä olevaan pelitilanteeseen. Pelaajahahmo myös hallitsee erilaisia lyöntejä ja potkuja, joiden teho riittää tappamaan lähitaistelussa useimmat viholliset yhdellä iskulla.
Musa Audu
Musa Audu (s. 18. kesäkuuta 1980) on nigerialainen 400 metrin juoksija.
Audu kilpaili Ateenan kesäolympialaisissa 2004 Nigerian 4 x 400 metrin viestijuoksujoukkueessa, joka voitti kisoissa olympiapronssia.
Arja Alho
Poliittinen ura
Eduskunnassa Alho oli perustuslakivaliokunnan pitkäaikainen jäsen ja sen varapuheenjohtaja vuosina 1987–1995 ja 2003–2007. Hän toimi Suomen Pankin tilintarkastajana vuosina 1991–1995 ja pankkivaltuuston jäsenenä 2003–2007. Hän oli kahteen otteeseen Pohjoismaiden neuvoston valtuuskunnan jäsen (1997–1999 ja 2003–2007) ja toimi myös Pohjoismaiden investointipankki NIB:n kontrollikomitean jäsenenä. Alho oli myös Itämeren parlamentaarikkokonferenssin Suomen valtuuskunnan jäsen vuosina 2003–2007. Hän oli presidentin valitsijamies vuosien 1982 ja 1988 vaaleissa.
Hämeen vihreät
Aluevaalit
Yhdistys kattaa sekä Kanta- että Päijät-Hämeen hyvinvointialueet.
M/S Translandia
M/S Translandia oli Eckerö Linen käytössä oleva laiva. Translandia rakennettiin Saksassa, Hampurissa vuonna 1976. Alus liikennöi Helsingin Vuosaaren ja Tallinnan D-terminaalin välillä.
Roddy McDowall
Roderick Andrew Anthony Jude McDowall (17. syyskuuta 1928 – 3. lokakuuta 1998) oli brittiläissyntyinen, yhdysvaltalainen näyttelijä.
McDowall oli tunnettu lapsitähti Englannissa ennen kuin hänet evakuoitiin Yhdysvaltoihin toisen maailmansodan alla. 1940-luvulla hän oli Hollywoodin tunnetuimpia lapsitähtiä, tämän aikakauden tunnetuin rooli hänellä oli ensimmäisessä Lassie-elokuvassa Lassie palaa kotiin.
Aikuisiässä McDowall tuli tunnetuksi muun muassa Apinoiden planeetta -elokuvien Corneliuksena. Hän myös näytteli murhaajan osaa Columbon televisioelokuvassa Short Fuse (Paukkusikareja).
Loch Nessin hirviö
Havaintojen ja etsinnän historiaa
Järvi on houkutellut useita hirviönetsijöitä vuosikymmenten saatossa. Monessa valokuvassa on väitetty näkyneen hirviö, mutta useimmat kuvat ovat osoittautuneet väärennöksiksi tai esittävän tavallisia eläimiä tai esineitä. Järvestä ei ole löydetty hirviötä myöskään kaikuluotaimilla.
Luettelo Dragon Ballin hahmoista
Tämä on luettelo manga- ja animesarjan Dragon Ball hahmoista.
Android 18
Android 18:sta tehtiin valmistuksessa hyvin kaunis nainen. Hänellä on vaaleat keskipitkät hiukset ja vaaleansiniset silmät. Hän on hyvin voimakas android ja hyvin paha, mutta muuttuu hyväksi jaksossa, jossa Cell oksentaa hänet ulos. Toisin kuin veljensä, hän siirtyi sen jälkeen hyvien puolelle.
Dende
Dende on namekilainen Dragon Ball Z -sarjassa. Dende auttaa Gohania ja Krilliniä toivomaan Namekin takaisin lohikäärmekuulalla ja ystävystyy heidän kanssaan. Gokun lähdettyä etsimään uutta jumalaa Maalle, Dende päätetään ottaa jumalaksi, jolloin hän muuttaa asumaan Jumalan palatsiin (Kami's Lookout).
Dr. Gero
Dr. Gero on Dragon Ball Z -animessa esiintyvä fiktiivinen henkilö. Dr. Gero on tiedemies, joka on luonut sarjassa esiintyvät androidit, sekä Cellin ja Super Android 17:n. Elokuvassa Super Android 13! androidit 17 ja 18 tappavat Dr. Geron.
Great Saiyaman
Great Saiyaman on fiktiivinen henkilö Akira Toriyaman luomassa Dragon Ballissa. Hän on supersankari, joka liikkuu Great Saiyawomanin kanssa.
Metal Cooler
Metal Cooler on Coolerin mekaaninen muoto joka nähdään Dragon Ball Z elokuvassa Return of Cooler. Kun Cooler iskeytyi aurinkoon hän ei kuollut vaan vahvistui koko ajan kun lopulta metallinen planeetta otti hänet ja teki hänestä Metal Coolerin Metal Coolerilla on monta kehoa.
Spopovich
25. turnauksen aikaan Spopovich on velho Babidin palveluksessa, joka hallitsee tämän mieltä taialla. Babidi antaa Spopovichille yliluonnollisia kykyjä, kuten kyvyn lentää ja niiden lisäksi muun muassa hänen lihasmassansa on kasvanut edellisestä turnauksesta. Vastapalveluksena Babidi odottaa hänen varastavan Yamun, Spopovichia muistuttavan hahmon, kanssa turnauksesta kilpailijoiden energiaa herättääkseen Majin Buun henkiin.
Nautajärvi
Maantietoa
Järven pinta-ala on 19,0 hehtaaria ja se on 800 metriä pitkä ja 350 metriä leveä. Se sijaitsee neljän mäen keskellä ja se kuuluu samaan kalliomurrokseen kuin Äväntäjärvikin. Järven väliä on vain 300 metriä. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata. Järven läheisyydessä sijaitsee neljä maatilaa, joiden peltoja ulottuu paikoin rantaan asti. Rannoille on lisäksi rakennettu yli 10 vapaa-ajan asuntoa. Niille tulee tiet järveä sivuavalta yhdystieltä 14299.
Sportklubben Unitas
Historia
Poliittisesti seura ilmoitti alkuaikoinaan edustavansa perustuslaillisuutta. Sen jäsenistöä kuului vuoden 1905 suurlakon aikana muodostettuun ylioppilaiden suojeluskaartiin, ja osallistui myös elokuussa 1906 Hakaniemen mellakkaan, jolloin yksi Unitaksen jäsen sai surmansa. Elokuun lopussa Helsinkiin kokoontuneet suomenkieliset urheilijat julistivat Unitaksen ja Helsingfors Simsällskapin järjestämät kilpailut boikottiin. Seurojen katsottiin sortavan suomenkielisiä ja harjoittavan urheiluun kuulumatonta politikointia. Jatkosodan jälkeen seuran katsottiin olleen kytköksissä suojeluskuntajärjestöön, ja se lakkautettiin tammikuussa 1945 välirauhansopimuksen perusteella.
Jerry Falwell
Falwell löydettiin toimistostaan aamupäivällä 15. toukokuuta 2007 tajuttomana. Samana päivänä hänet todettiin sairaalassa kuolleeksi. Falwell oli aiemmin kärsinyt sydänongelmista.
Samettinärhi
Samettinärhi (Cyanocitta stelleri) on pohjoisamerikkalainen varislintu. Sen nimesi Johann Friedrich Gmelin vuonna 1788 Georg Wilhelm Stellerin kunniaksi.
The Glorious Burden
The Glorious Burden on metalliyhtye Iced Earthin vuonna 2004 ilmestynyt seitsemäs studioalbumi. Levy on entisen Judas Priest -laulaja Tim Owensin ensimmäinen Iced Earthin riveissä, yhtyeen jättänyttä Matt Barlow’ta kuullaan levyllä taustalaulajan ominaisuudessa. Levyn kappaleet, erityisesti 32-minuuttinen Gettysburg-trilogia, käsittelevät muun muassa Yhdysvaltain soitaisaa historiaa.
Jämsänkoski
Jämsänkoskella on paperi- ja paperinjalostusteollisuutta, ja alueen suurin työnantaja onkin UPM-Kymmene Oyj:n Jämsänkosken paperitehdas. Rautatieyhteys on Orivedelle ja Jyväskylään. Jämsänkoskella on vuonna 1937 rakennettu tiilikirkko sekä vuonna 1901 rakennettu Koskenpään kirkko.
Historia
Jämsänkoski erosi Jämsästä vuonna 1926, ja siihen liitettiin vuonna 1969 Koskenpään kunta. Jämsänkoskesta tuli kaupunki vuonna 1986.
Anagyrus
Anagyruksessa tiedetään olleen teatteri.
Anakaia
Anakaia oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Rock Art
Rock Art on rockyhtye Magnumin vuonna 1994 julkaistu yhdestoista studioalbumi.
Cloetta Fazer
Oy Karl Fazer Ab yhdisti makeisten valmistuksen vuonna 2000 ruotsalaisen Cloetta AB:n kanssa uudeksi Cloetta Fazer AB -nimiseksi yritykseksi, josta tuli Fazerin tärkein osakkuusyhtiö. Cloetta Fazerilla oli tehtaita vuonna 2006 kolme: kaksi Suomessa (Vantaa ja Lappeenranta) sekä yksi Ruotsissa (Ljungsbro).
Iso Kaukajärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 145,5 metriä mpy. Järveen on johdettu monta kuivatusojaa koillispään Rantasuolta ja lounaispään kapealta suolta. Järven laskuoja lähteen sen keskikohdasta ison saaren pohjoispuolelta ja se laskee 450 metrin jälkeen Pieneen Kaukajärveen. Laskuojan vesireitti jatkaa Nautajärven kautta Äväntäjärveen.
Keltainen kirjasto
Historiaa ja kirjailijoita
Sarjan perustaja Jarl Hellemann piti sen kulmakivenä James Joycen Odysseusta, jonka suomensi Pentti Saarikoski. Joycelta julkaistiin sarjassa myös teokset Dublinilaisia ja Taiteilijan omakuva nuoruuden vuosilta, josta tosin ensimmäinen painos ilmestyi jo ennen sarjan alkua, 1946.
M-luokka (sukellusvene, Neuvostoliitto)
Suunnittelu
Veneet suunniteltiin 1930-luvun alkupuolella, kun katsottiin olevan tarve rakentaa rautateitse siirrettäviä sukellusveneitä. Tämän mahdollistamiseksi valmistettiin 18 rautatievaunua, joiden kantokyky oli 120 tonnia. Tämä oli samalla sukellusveneiden maksimi uppouma kuivana. Näin tiukka uppouma raja teki suunnitelluista aluksista huonoja taistelualuksia ja ne eivät soveltuneet avomerellä käytyihin sotatoimiin. Huolimatta tiedostetuista rajoitteista veneitä valmistettiin suuria määriä. Valmistumisen jälkeiset koeajot toteutettiin Mustallamerellä, minkä jälkeen ne siirrettiin rautateitse Vladivostokiin. Järjestelmä mahdollisti Tyynenmeren laivaston vahvistamisen ilman uutta laivanrakennuskapasiteettia Tyynenmeren rannikolle.
Harry Wallin
Eduskuntatoiminta
Eduskuntaryhmät: Sosialidemokraattinen eduskuntaryhmä 24.03.1999–20.03.2007, 04.07.2014–
Yhteiskunnallinen toiminta
Sotilasarvo:
Limingan rautatieasema
Asemarakennus
Valtionrautatiet myi asemarakennuksen vuonna 1987. Rakennus muutettiin asuin- ja liiketiloiksi 1988. Entisissä aseman odotus- ja liikenteenhoitotiloissa toimii nykyisin Limingan Asema Pub -niminen baari. Osa rakennuksesta on asuntona. Muutossuunnitelmat laati arkkitehtitoimisto Veli Ojanperä. Uudet omistajat saivat rautatieaseman onnistuneesta käyttötarkoituksen muutoksesta Oulun läänin rakennussuojelupalkinnon vuonna 1990.
Anita Bryant
Bryant kuuluu konservatiivisiin etelän baptisteihin.
Shipping
Shippaus tapahtuu pääasiassa sosiaalisessa mediassa, joskin ennen internetin keksimistä sitä esiintyi mahdollisesti erilaisten fanilehtien sivuilla.
Notaatio ja terminologia
Erilaisia nimitystapoja on syntynyt erilaisissa internetyhteisöissä viittaamaan tiettyihin pareihin, luultavasti kirjoitustyylin ”Frick ja Frack” ollessa melko tilaavievä ja yleisluontoinen. Yleisin tapa vaikuttaisi olevan laittaa vinoviiva nimien väliin (”Frick/Frack”). Muita tapoja ovat muun muassa:
Puoliautomaattinen vaihteisto
Useimmissa puoliautomaattisissa vaihteistoissa kuljettaja voi vaihtaa vaihdetta joko käsin tai antaa automaattisen vaihtotoiminnon hoitaa sen hänen puolestaan. Autonvalmistajat suunnittelivat puoliautomaattisen vaihteiston erityisesti kaupunkiajoa varten. Se onkin perinteistä momentinmuuntimeen perustuvaa automaattivaihteistoa huomattavasti polttoainetaloudellisempi, ja lisäksi myös valmistuskustannuksiltaan edullisempi. Henkilöautojen lisäksi puoliautomaattinen vaihteisto on yleinen nykyaikaisissa kuorma-autoissa.
Billy Ray Cyrus
Muusikon ura
Hänen debyyttialbuminsa, vuonna 1992 ilmestynyt Some Gave All, myi yli 9 miljoonaa Yhdysvalloissa ja yli 20 miljoonaa maailmanlaajuisesti. Some Gave All oli eniten myynyt country-artistin esikoisalbumi, ja siitä tuli kaikkien aikojen eniten myynyt miespuolisen sooloartistin albumi.
Rakel Hiltunen
Kesäkuussa 2014 Hiltunen ilmoitti, ettei asetu ehdolle enää eduskuntavaaleissa 2015.
The Satanist
Albumi ylsi ensimmäisellä listaviikollaan Suomen virallisen listan sijalle 7.
14,5×114 mm
14,5×114 mm:n kaliiperi on konekivääreissä ja raskaissa kivääreissä käytettävä kaliiperi. Sitä käytti Neuvostoliitto, nyky-Venäjä ja muut maat.
Sveitsinsaksa
Piirteet
Sveitsinsaksa kuuluu alemannimurteisiin, ja se voidaan jakaa edelleen omiin alueellisiin murteisiinsa. Joitakin merkittävimpiä sveitsinsaksan murteita ovat Zürichin, Bernin ja Baselin murteet. Kokonaisuutena sveitsinsaksassa on merkittäviä eroja saksan yleiskieleen nähden, mutta kahden kielimuodon puhujat yleensä kuitenkin ymmärtävät toisiaan. Ymmärtämyksen aste voi tosin vaihdella murteittain.
Sveitsinsaksan sanastolle ovat tyypillisiä li-päätteiset diminutiivit, kuten esimerkiksi Päckli (rasia) ja Stückli (pala). Sveitsinsaksassa on myös lainasanoja Sveitsin kahdesta muusta virallisesta kielestä ranskasta ja italiasta. Lainasanoja ovat esimerkiksi Glace (jäätelö), Velo (polkupyörä) ja Bébé (vauva).
Kuolemanrangaistuksen vastainen päivä
Kuolemanrangaistuksen vastainen päivä on Euroopassa vuosittain 10. lokakuuta järjestettävä päivä, jolla halutaan herättää kuolemanrangaistuksen vastaista mielialaa. Päivää vietettiin ensimmäisen kerran lokakuussa 2003, ja sen järjestäjä oli Maailman koalitio kuolemanrangaistusta vastaan.
Susanna Rahkonen
Elämä ja ura
Rahkonen kirjoitti ylioppilaaksi vuonna 1986. Hän valmistui oikeustieteen kandidaatiksi Helsingin yliopistosta vuonna 1991 ja sai varatuomarin arvon vuonna 1995.
Rahkonen työskenteli tarkastuslautakunnan esittelijänä 1991–1994 ja Lohjan käräjäoikeuden notaarina 1994–1995. Ennen valintaansa eduskuntaan hän toimi sosiaali- ja terveysministeriön ylitarkastajana.
Politiikka
Rahkonen on ollut Espoon kaupunginvaltuuston jäsen vuosina 1989–2008 ja uudelleen vuodesta 2013. Hän ei ollut ehdolla vuoden 2008 kunnallisvaaleissa. Vuoden 2012 kunnallisvaaleissa hänet valittiin Espoon valtuustoon vihreiden listalta. Rahkonen oli kaupunginhallituksen jäsen 1997–1999 ja varapuheenjohtaja 2005–2006. Hän sai Espoo-mitalin vuonna 2004.
Ethel ja Julius Rosenberg
Oikeudenkäynti
Rosenbergit todettiin syyllisiksi 29. maaliskuuta 1951 ja tuomittiin kuolemaan 5. huhtikuuta. Molemmat kiistivät syyllisyytensä loppuun asti. Teloitus pantiin täytäntöön perjantaina 19. kesäkuuta 1953 Sing Singin vankilassa niin koti- kuin ulkomaisista vastalauseista huolimatta. Elokuvassa Atomic Café on haastattelu, jossa kerrotaan, että Ethel Rosenberg jouduttiin teloittamaan kahdesti, koska ensimmäiset sähköiskut eivät olleetkaan kuolettavia, mikä havaittiin kun teloitettu tutkittiin rutiinimääräyksen mukaan ensimmäisen teloituksen jälkeen. Ajankohta oli lisäksi juutalainen sapatti, joka nostatti rajuja protesteja New Yorkissa.
Helge Zimdal
thumb|300px|Sveaplans gymnasium. Helge Zimdal (1903–2001) oli ruotsalainen arkkitehti.
Helsingin Uimarit
Historia
Toinen helsinkiläinen uimaseura, Vetehiset perustettiin vuonna 1938 Helsingin Uimareiden jäsenten aloitteesta. Tärkeimpänä syynä uuden seuran syntyyn oli tarve akateemisten urheilijoiden omalle uimaseuralle. Seuran alkuperäinen nimi oli ”Ylioppilasuimarit”.
Uimakoulut
HU järjestää lapsille ja aikuisille eritasoista uintiopetusta. Opetustarjontaan kuuluu vauvauinti, lasten uimakoulut, vesirallit ja aikuisten uimakoulut. Opetus on pääasiassa kurssimuotoista ja sitä järjestetään Helsingin keskustan uimahalleissa.
Juhani Järvinen
Järvisen uran paras vuosi oli 1959. Oslon MM-kisoissa Järvinen voitti kultamitalin sijoituttuaan osamatkoilla kuudenneksi 500 metrillä (ajalla 43,4), kolmanneksi 5 000 metrillä (8.13,6), toiseksi 1 500 metrillä (2.16,2) ja seitsemänneksi 10 000 metrillä (17.19,9). Toivo Salonen varmisti Suomen kaksoisvoiton. Göteborgin EM-kisoissa Järvinen sai hopeaa Norjan Knut Johannesenin jälkeen. Matkavoiton hän sai 1 500 metrillä (2.15,5). Squaw Valleyn olympialaisten esikisoissa Järvinen luisteli 1. maaliskuuta 1 500 metrin maailmanennätyksen 2.06,3, joka pysyi voimassa lähes seitsemän vuotta, kunnes Hollannin Ard Schenk alitti sen.
Pentti Uotinen
Uotinen voitti Keski-Euroopan mäkiviikon vuodenvaihteessa 1956–1957 vain 0,7 pisteen erolla Eino Kirjoseen. Uotinen voitti Oberstdorfin osakilpailun, oli kolmas Garmisch-Partenkirchenissä sekä kahdeksas niin Innsbruckissa kuin Bischofshofenissakin.
Oslon talviolympialaisissa 1952 Uotinen oli mäkikilpailussa kahdeksas.
Pauli Kaitila
Kaitila uudisti yrityksen valmistamien tuotteiden valikoimaa, kasvatti tuotantoa merkittävästi ja alkoi myydä tuotteita suoraan sekä muiden omistamissa että omissa vähittäiskaupoissa. Yritys kasvoi koko 1960- ja 1970-luvun ja kuului Suomen suurimpiin trikooteollisuusyrityksiin. Vuonna 1970 sen nimeksi tuli Kaitila. Pauli Kaitila jäi pois yrityksen johdosta 1980-luvun alussa, teollisuusneuvoksen arvonimen hän sai vuonna 1975. Kaitila osallistui alansa järjestötoimintaan ja oli Orimattilan kunnanvaltuutettu 1961–1988.
Athmonon
Athmonon eli Athmonia  oli antiikin aikainen alun perin Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
IPod shuffle
Toinen sukupolvi
5. syyskuuta 2007 Apple päivitti iPod shuffle -malliston uusilla väreillä. Uudet värit sisältävät myös "Product Red" -version, jonka hinnasta osa menee hyväntekeväisyyteen.